Да ли сте икада приметили да је теже започети
окретање педала на бициклу него што је вожња при константној брзини,
или запитали шта узрокује да се ваш бицикл креће,
или размишљали о томе зашто иде напред
уместо уназад или бочно?
Можда нисте, а не бисте били једини.
Тек је у 17. веку
Исак Њутн описао основне законе кретања,
те смо разумели одговор на ова три питања.
Њутн је препознао да ствари теже
да настављају оно што већ раде.
Значи, када се бицикл заустави,
остаје заустављен, а када се креће,
наставља да се креће.
Тела у покрету теже да остану у покрету,
а тела која мирују теже да наставе да мирују.
То је први Њутнов закон.
Физичари га називају законом инерције, што је отмен начин да се каже
да покретна тела не убрзавају, успоравају или мењају свој правац спонтано.
Морате савладати инерцију да бисте покренули свој бицикл.
Сада знате да морате да савладате инерцију
да покренете бицикл,
али шта вам омогућава да је савладате?
Па, одговор је објашњен Њутновим другим законом.
Математичком терминологијом речено, Њутнов други закон каже
да је сила производ масе и убрзања.
Да бисте проузроковали да тело убрза или повећа брзину,
мора се применити сила.
Што више силе употребите,
брже ћете повећати брзину, а што више масе има ваш бицикл,
више ћете масе и ви имати,
па више силе имате за коришћење да бисте убрзали истом стопом.
Због овога је веома тешко окретати педале на бициклу тешком 4500 килограма.
Ова сила, коју користе ваше ноге гурајући наниже педале
омогућава вам да савладате Њутнов закон инерције.
Што јаче гурате педале наниже,
већа је сила и брже убрзавате.
Идемо на последње питање.
Када покренете бицикл,
зашто иде напред?
Према Њутновом трећем закону,
за сваку акцију постоји једнака и супротна реакција.
Да бисте разумели ово, размислите о томе
шта се деси када баците лопту која одскаче.
Када ова лопта удари у под,
узрокује силазну силу на поду.
Ово је акција.
Под реагује тако што гура лопту истом силом,
али у супротном правцу, навише,
узрокујући да одскочи натраг до вас.
Заједно, под и лопта чине
оно што се назива пар акције и реакције.
Када се ради о вашем бициклу, мало је компликованије.
Док се точак вашег бицикла врти у смеру казаљке на сату,
делови сваке гуме који додирују земљу
гурају уназад према тлу; акције.
Тло гура напред истом силом
насупрот сваком вашем точку; реакције.
Пошто имате два точка на бициклу,
сваки формира пар акције и реакције са тлом,
а пошто је Земља веома, веома велика
у поређењу са вашом бициклом, она једва да се креће
због силе коју производе точкови вашег бицикла, гурајући уназад,
али ви се крећете напред.